标题：1292年
历史纪年
公元1292年，元朝至元二十九年
通鉴记载
至元二十九年
春，正月，甲午朔，日食。有物渐侵入其中，不能既，日休如金环然，左右有珥。免朝贺。
戊戌，以青州饥，就陵州发粟赈之。
庚子，江西行省左丞高兴言：“江西、福建汀、漳诸处，连年盗起，百姓入山以避，今次第就平，宜降旨招谕复业。又，福建盐课、酒税、银、铁各立提举司，实为冗滥，请罢去。”诏皆从之。
禁商贾私以金银航海。
甲辰，诏：“江南州县学田，其岁入听其自掌，春秋释奠外，以廪师生及士之无告者。贡士庄田，则令核数入官。”
丙午，河南、福建行省上言，请诏用汉语，诏以蒙古语谕河南，汉语谕福建。
癸丑，江西行省巴延、阿喇卜丹言：“蒙山课岁银二万五千两，初制，炼银一两免役夫田科五斗，今民力日困，每两拟免一石。”帝曰：“重困吾民，民何以生！”从之。
二月，己巳，申禁鞭背国法，不用徒、流、黥、绞之刑，惟杖臀，自十七分等加至百单七而止。然斩剐之刑，则又往往滥用之，至其酷也，或生剥人皮；又有三段铲杀法，未之除也。
庚午，鄂罗斯招附桑州生苗、罗甸国古州等峒酋长三十一，所部民十二万九千馀户，诣阙贡献。
壬申，遣使分行诸路，释死罪以下轻囚。
乙亥，以泉府太卿伊克穆苏、邓州旧军万户史弼、福建行省左丞高兴并为福建行省平章政事，将兵征爪哇，用海船大小五百艘、军士二万人。
戊寅，诏加高丽王王暙太保，仍锡功臣之号。
庚辰，御史大夫伊实特穆尔、中丞崔彧等言：“纳苏喇鼎默埒、实都、王臣济，党比僧格，恣为不法，楮币、铨选、盐课、酒税，无不更张变乱。衔命江南理算者，皆严急输期，民至嫁妻卖女，祸及亲邻。维扬、钱塘，受害最惨，无故而陨生者五百馀人。其初犹疑事出国家，近按问首实，乃知皆僧格及其凶党之为，莫不愿食其肉。此三人既已伏辜，宜依条论坐以谢天下。”从之。
又言：“河西人锡栋罕，领兵为宣慰，其吏诣廉访司告其三十六事，檄佥事簿问事，而锡栋罕率军人禽问者辱之，且夺告者以去。臣议从行台选御史往按问锡栋罕，仍先夺其职。”又言：“行台官言，去岁僧格既败，使臣至自上所者，或不持玺书，口传圣旨，纵释有罪，擅籍人家，真伪莫辨。自今凡使臣必降玺书，省、台、院、诸司必给印信文书，以杜奸欺。”帝曰：“何人乃敢尔耶？”对曰：“耀勒特图、巴延彻尔比尝传旨纵罪人。”帝悉可其奏。
又言冯子振、刘道元指陈僧格同列罪恶，诏省台臣及董文用、留梦炎等议。其一，言：“翰林诸臣撰《僧格辅政碑》者，廉访使阎复近已免官，馀请圣裁。”帝曰：“死者勿论，其存者罚不可恕也。”
戊子，禁杭州放鹰。
是月，叶李南还，至临清，帝遣使召之，俾为平章政事。李上表力辞，未几卒，而李淦至，诏除淦江阴路教授以旌直言，从中丞崔彧请也。
李前后被赐之物甚多，而自奉甚俭，尝戒其子曰：“吾世业儒甘贫约，惟以忠义结主知，汝曹其清慎自恃，勿增吾过。”指所赐物曰：“此终当还官也。”比卒，悉表送官，一毫不以自私。
中丞崔彧言：“鄂州一道，旧有按察司，约苏穆尔恶其害己，今僧格奏罢之。臣观鄂州等九州隶南京，而行台移治建康，其淮东廉访使旧治淮安，今宜移治扬州。”又言：“诸官吏受赇，在朝则诣御史台首告，在外则诣按察司首告，已有成宪。自僧格持国，受赇者不赴台宪司而诣诸司首，故尔反覆牵延，事久不竟。臣谓宜如前制，惟于本台、行台及诸道廉访司首告，诸司无得辄受。又，监察御史塔迪实，言女真人嘉珲迪去岁东征，妄言以米千石饷栋尔特穆尔军万人，奏支钞四百锭，宜令本处廉访司究问，与行省追偿议罪。”皆从之。已而中书省请以彧为右丞。帝曰：“崔彧惟可使任言责。”不允。
三月，壬寅，御史大夫伊啰勒等言：“比监察御史商琥，举昔任词垣风宪、时望所属而在外者，如胡祗遹、姚燧、王恽、雷膺、陈天祥、杨恭懿、高道、程文海、陈俨、赵居信十人，宜召置翰林备顾问。”帝曰：’朕未深知。俟召至以闻。”
丁未，诛僧格党默埒、实都、王巨济。初，帝以实都长于理财，欲释之。博果密力争，不可，一日中凡七奏，卒并诛之。
己酉，中书省右丞何荣祖、平章政事敏珠尔卜丹并罢，以大司农特尔格、翰林学士承旨琳沁并为平章政事，兼领旧职。
敏珠尔卜丹尝请复立尚书省，博果密曰：“阿哈玛特、僧格相继误国，身诛家灭，前鉴未远，奈何又欲效之！”事遂寝。至是荣祖以疾，敏珠尔卜丹以久居其任，令免署，惟食其禄，与议中书省事。
特尔格初为司农寺达噜噶齐，从猎巴雅尔之地，猎者射兔，误中骆驼，帝怒，命诛之，特尔格曰：“杀人偿畜，刑太重。”帝曰：“误耶？史官必书，亟释之！”庾人有盗粳，罪应死，特尔格曰：“臣鞠之，其人母病，盗以养母耳，请贷其死。”至是进平章，以病足，听肩舆上殿。
以阿尔为中书右丞，梁德珪为参知政事。
庚戌，帝如上都。
壬子，敕都水监分视黄河堤堰。罢河渡司。
壬戌，给还嘉木扬喇勒智土田、人口之隶增坊者。时省台诸臣乞正典刑以谢天下，而帝犹贷之死，给还其所籍。
夏，四月，丙子，弛甘肃、太原酒禁，仍榷其酤。
辛卯，设云南诸路学校，其教官以蜀士充。
五月，丁未，中书省臣言：“佞人冯子振，尝为诗誉僧格，及僧格败，即告词臣撰碑引喻失当，国史编修陈孚发其奸状，乞免所坐遣还家。”帝曰：“词臣何罪！使以誉僧格为罪，则在廷诸臣，谁不誉之！朕亦尝誉之矣。”
诏以郭佑、杨居宽死非其罪，给还其家赀。
六月，戊辰，诏听僧食盐不输课。
壬申，江西省言：“肇庆、德庆二路，封、连二州，宋时隶广东；今隶广西，不便，请复隶广东。”从之。
癸未，以征爪哇，暂禁两浙、广东、福建商贾航海者，俟舟师发后从其便。
湖州、平江、嘉兴、镇江、扬州、宁国、太平七路大水。丁亥，诏免田租一百二十五万七千八百馀石。
闰月，壬寅，罢福建岁造象牙齿鞶带。
庚戌，回回人呼布穆斯售大珠，帝却之。
知上思州黄胜许，恃其险远，与交趾为表里，聚众二万据忠州。辛亥，诏遣湖广省左丞刘国杰讨之。贼众劲悍，出入岩洞篁竹中如飞鸟，发毒矢，中人无愈者。国杰身率士奋战，贼不能敌，走象山。山近交趾，皆深林，不可入，乃度其出入，列栅围之，徐伐山通道，且战且进。
甲寅，右江岑从毅降。从毅老疾，诏以其子斗荣袭佩虎符，为镇南路军民总管。
广东西路安抚副使谔图鼎等诽谤朝政，锡布鼎复资给之，以风闻三十馀事，妄告省官，帝以有伤政体，捕恶党下吏如法。
是月，诏廉访司巡行，劝课农桑。
礼部尚书张立道使至安南，谓其王陈日燇曰：“昔镇南王不用向导，率众深入，不战自溃，天子亦既知之。汝所恃者，山海之险，瘴疠之恶，而云南、岭南之人，与汝习俗同而技力等，今发而用之，继以北方之劲卒，汝能复抗哉？且前年之师，殊非上意，边将谗汝耳。汝曾不悟，称兵抗拒，逐我使人，今祸且至矣。”日燇泣谢，出奇宝为贿，立道却之，因要其入朝，日燇曰：“贪生畏死，人之常情，诚有诏贷以不死，臣将何辞！”乃先遣其臣阮代之、何维岩随立道上表谢罪，修岁贡之礼如初，且言所以愿朝之意。时有忌立道之功者，言必先朝而后可赦，日燇惧，卒不至。
秋，七月，庚申朔，诏以史弼代伊克穆苏、高兴，将万人征爪哇，仍召三人者至阙。
辛酉，河北河南道廉访司还治汴梁。
壬申，建社稷和义门内，坛各方五丈，高五尺，白石为主，饰以五方色土。坛南植松一株，北墉瘗坎?遗垣，悉仿古制，别为斋庐，门庑三十三楹。
戊寅，黎兵百户邓志愿谋叛，伏诛。
八月，己丑朔，谔图鼎以罪死，馀党杖而徙之，仍籍其家。
甲辰，帝至自上都。
丙午，浚通州至大都漕河。
丁未，伊克穆苏请与高兴等同征爪哇，帝曰：“伊克穆苏惟熟海道，海中事当付之，其兵事则委史弼可也。”乃以弼为福建行省平章政事，统领出征军马。
庚戌，高苑人高希允，以非所宜言伏诛。
壬子，诏达春、程鹏飞讨黄胜许，刘国杰驻马军戍守。
戊午，福建行省参政魏天佑献计，发民一万，凿山炼银，岁得万五千两。天佑赋民钞市银输官，而私其一百七十锭。台臣请追其赃而罢炼银事，从之。
改燕南河北廉访使还治真定。
诏征八百媳妇国。
九月，辛酉，湖南道宣慰副使梁曾授吏部尚书，国史院编修官陈孚授礼部郎中，同使安南，诏谕陈日燇，使亲入朝。
癸酉，沙、瓜二州民徙甘州，诏于甘、肃两界画地使耕，无力者则给以牛具、农器。宁夏户口烦多，而土田半艺红花，诏尽种谷麦以补民食。
鄂尔根萨理乞罢政事，并免太史院使，诏以为集贤大学士。司天监丞刘某言：“鄂尔根萨理在太史院时，数言国家灾祥事，大不敬，请下吏治。”帝大怒，以为诽谤大臣，当抵罪。鄂尔根萨理顿首谢曰：“臣不佞，赖陛下天地含容之德，虽万死莫报。然欲致言者罪，臣恐自是无为陛下言事者。”力急之，乃得释，帝曰：“卿真长者！”时虽罢政，或通夕召入论事，知无不言。
诸王明理特穆尔附哈者以叛，诏巴延讨之。巴延兵至阿萨呼图岭，明理特穆尔已据之，矢下如雨。巴延先登陷阵，诸军争奋，大破之。明理特穆尔仅以身免。巴延轻骑追之，军还，遇伏兵，复击败之，斩首二千级，俘其馀众以归。
冬，十月，戊子朔，诏福建廉访司知事张师道赴阙。师道至，请汰内外官府之冗滥者，诏敏珠尔卜丹、何荣祖、马绍、燕公楠等与师道同区别之。数月，授师道翰林直学士。
日本舟至四明，求互市，舟中甲仗皆具，人恐其有异图。诏立都元帅府，令阿喇贷将之，以防海道。
诏浚浙西河道，导水入海。
癸巳，燕公楠言：“岁终各行省臣赴阙奏事，亦宜令行台臣赴阙，奏一岁举刺之数。”从之。
十一月，癸未，禁所在私渡，命关津讥察奸宄。
十二月，庚寅，改封皇孙梁王噶玛拉为晋王，镇北边。至元初，王已尝出镇北边，寻复封梁王，移镇云南，至是又改封晋王，镇漠北，统领四大鄂尔多之地。鄂尔多，犹言宫室也。王天性仁厚，御下以恩，民赖以安。
癸巳，中书省言：“宁国路民六百户，凿山冶银，岁额二千四百两，皆市银以输官，未尝采之山，请罢之。”从之。
己酉，枢密院言：“六卫内领汉军万户，见存者六千户，拨分为三，力足以备车马者二千五户，每甲令备马十五匹，牛车二两。其三千户惟习战斗，不它役之，六千户外则供它役，庶能各勤乃事而兵亦精锐。”诏施行之。
癸丑，右丞相鄂勒哲等言：“一岁天下所入，凡二百九十七万八千三百五锭，其中有未至京师而在道者，有就给军旅及织造物料、馆传俸禄者，自春及冬，凡出三百六十三万八千五百四十三锭，数已逾之。今后赐诸近侍，亦宜有节。”帝嘉纳之。
以张珪为江淮行枢密副使。珪时为管军万户，入朝，帝欲用为枢密。知枢密院事伊实特穆尔曰：“珪尚少，果欲大用，可俟它日。”帝曰：“不然，其家为国灭金、灭宋，尽死力者三世矣，而可吝此乎？”遂有是命。先是言者谓天下事定，行枢密院可罢，江浙行省参知政事张?宣领海道，亦以为言，比珪入对，帝语及之，珪曰：“纵使行院可罢，亦非?宣所宜言。”遂得不罢，珪，弘范子也。
召行台侍御史程文海及胡祗遹等十人赴阙，赐对。以文海为江南湖北道廉访使，兴学明教，吏民畏爱之。
汀、漳剧盗欧狗，久不平，福建行省平章彻尔引兵征之。号令严肃，所过秋毫无犯，有降者，则劳以酒食而慰遣之，曰：“吾意汝岂反者耶！良由官吏污暴所致。今既来归，即为平民，吾安忍罪汝！其返汝耕桑，安汝田里，毋恐。”它栅闻之，悉款附。未几，欧狗为其党缚致，枭首以徇，胁从者不戮一人。汀、漳悉平。
湖广辰州蛮叛，行院副使刘国杰、签书院事索诺木达览往讨之，不利。移文索辰、澧、沅民间弩士三千，行省平章哈喇哈斯以民弗习战，强之徒伤吾民，勿许。右丞图呼鲁曰：“兵贵训练，乃可用也。汉军不习弩，因蛮攻蛮，古人所利。”遂与之。果以此获胜。
湖广平章政事库尔济斯，荐前永州判官乌克逊泽才堪将帅，以行省员外郎从征海南黎。黎人平，军还，上功，授广西两江道宣慰司副使、佥都元帅府事。两江荒远瘴疠，与百夷接，不知礼法，泽作司规三十有二章，以渐为教，其民遵守之。又省厩置二十二所以纾民力。岁饥，上言蠲其田租，发象州、贺州官粟三千五百石以赈饥者；既发，乃上其事。时行省平章哈喇哈斯察其心诚爱民，不以专擅罪之。
邕管徼外蛮数为寇，泽循行并徼，得击塞处，布画远迩，募民伉健者四千六百馀户，置雷留、那扶十屯，列营堡以守之，陂水垦田，筑八堨以节潴泄，得稻田若干顷，岁收谷为军储，边民赖之。
刘国杰拔象山寨，黄胜许挺身走交趾，擒其妻子，杀之。国杰三以书责交趾，竟匿不与。师还，尽取贼巢地为屯田，募度运诸种人耕之，以为两江蔽障。后蛮人谓屯为省地，莫敢犯者，诏遣使即军中以玉带赐之。因杰入朝，帝谓朝臣曰：“湖广重地，惟刘二巴图足以镇此，它人不能也。”命无迁它官。
西僧请以金银币帛祠其神，帝难之。平章政事博果密曰：“彼佛以去贪为宝，奈何为此！”遂弗与。或言京师蒙古人宜与汉人间处以制不虞，博果密曰：“新民乍迁，犹未宁居，若复纷更，必致失业。此盖奸人欲擅货易之利，交给近幸，借为纳忠之说耳！”乃图写国中贵人第宅及民居犬牙相制之状上之而止。
有谮鄂勒哲徇私者，帝以问博果密，对曰：“鄂勒哲与臣俱待罪中书，岂得专行！且备位宰辅，人或发其阴私，宜使面质，明示责降。若内怀猜疑，非人主至公之道也。”言者果屈，帝怒，命左右批其颊而出之。是日，苦寒，解所御黑貂裘以赐。帝每顾侍臣称塞咥旃之能，博果密从容问其故，帝曰：“彼事宪宗，尝阴资朕财用。”博果密曰：“是所谓为人臣怀二心者。今有以内府财物私结亲王，陛下以为苦何？”帝急挥以手曰：“卿止，朕失言。”
海北元帅锡齐罕赃利事觉，行省檄乌克逊泽验治。泽驰至雷州，尽发其奸赃，纵所掠男女四百馀口。御史台言：“乌克逊泽，奉使知大体如汲长孺，为将计万全如赵充国，可属大任。”诏擢为海北、海南廉访使。
故例，圭田至秋乃入租，后遂计月受之。泽视事三月，民输租计米五百石，泽曰：“夫子有言：“事君者先其事，后其食，吾莅政日浅而受禄四倍，非情所安。”量食而入，馀悉委学官，给诸生以劝业。常曰：“士非俭无以养廉，非廉无以养德。”身一布袍数年，妻子朴素无华，人皆言之，泽不以为意也。
雷州地近海，潮汐啮其东南，陂塘碱，农病之，而西北广衍平袤，宜为陂塘。泽行视城阴曰：“三溪使走海而不能灌溉，此史起所以薄西门豹也。”乃教民浚故湖，筑大堤，堨三溪潴之，为斗门者七，堤堨六，以制其赢耗，酾为渠二十有四，以达其转输。渠皆支别为闸，设守视者，时其启闭，得良田数千顷。濒海广泻，并为膏土。
历史大事
元大都建成
元代国都大都城，是唐以来中国规模最大的一座新建城市，明清北京城就是在元大都的基础上改建和扩建而成的。1214年，蒙古军逼迫金朝将都城从中都（今北京市）南迁到开封。次年，成吉思汗恢复中都旧名--燕京。忽必烈称帝后，又将燕京改为中都，并于1267年开始在中都东北部修建新都，称作大都。大都城平面呈长方形，周长28600米，南城墙在今北京市的东西长安街稍南，北城墙即现在的城北“土城”，东西城墙与明清京城东西城墙重合。全城11门，其中的和义门、平则门即后来的西南门、阜成门；崇仁门；齐化门即后来的东直门、朝阳门；其他如安贞门、光熙门等名沿用至今。皇城在大都城内南部的中央，包括宫城及太液池（今北海、中海和南海）、万岁山（北海琼岛）。皇城正南门叫丽正门，在今天安门的位置。大都城的布局是依《周礼·考工记》所定原则设计的，城门及宫殿名称也多出自《周礼》。大都城街道布局规整。皆正东西南北走向。若干小巷名曰“胡同”。这种名称流传至今。元大都的建成，是城市建设史上的里程碑。它是我国封建社会最后一座按照预先整体规划平地兴建的都地。也是13世纪~14世纪世界上最宏伟壮丽的城市之一。
京杭大运河全线开通
元王朝每年都需要从东南地区向大都（今北京）调运大量粮米与其他物资。以洛阳（今河南省洛阳市）为中心的旧有隋唐大运河。不仅航线曲折，而且水源不足，于是元世祖从至元二十年至二十九年（1283~1292），用将近10年时间在今山东省境内开凿济州河、会通河，在通州（今北京市通州区）与大都城之间开通惠河。三条新河道与在河北、江苏、浙江三省的原有运河相连，形成了现在仍然存在、近乎直线的京杭大运河，开始沿此线运送江南的粮米。开通后的京杭大运河和隋代大运河相比，缩短了六七百里的路程。它以杭州为起点，以北京的积水潭为终点，全长超过1790公里，经今北京、河北、天津、山东、江苏、浙江6省市，把海河、黄河、淮河、长江和钱塘江5大水系联系成一个统一的水运网，成为我国古代南北交通的主动脉。
爪哇之役
南海诸国中，爪哇（今印度尼西亚爪哇岛）力量最强。忽必烈认为，只要能让爪哇臣附，“其余小国即当自服”。至元十六年（1279），泉州行省左丞唆都遣赵玉出使爪畦。十八年（1279），忽必烈命爪哇国王亲自来朝，被拒绝。次年，再遣宜慰盂庆元、万户孙胜夫出使爪哇。二十六年（1289），元右丞孟琪奉使爪哇，爪哇国王葛达那加剌黥其面送回。忽必烈大怒，决意发兵征服。至元二十九年（1292）二月，以邓州旧军万户史弼、泉府太卿亦黑迷失，福建行省右丞高兴并为福建行省平章政事，筹集海船大小五百艘、军士二万人，准备远征爪哇。八月，诏军事付史弼，海道事付亦黑迷失。十一月，福建、江西、湖广三省军会泉州（今福建泉州）。十二月，元军自泉州后渚启程。经七洲洋、万里石塘、交趾、占城，于次年二月到达爪哇杜并足（厨闽）。然后水陆并进，至八节涧 （泅水）会合。爪哇国王之婿土罕必阇耶遣使迎降。元军在土罕必阇耶配合下，攻破葛郎国都答哈城，其王哈只葛降。四月，土罕必阇耶借口要“具入贡礼”，请求回麻喏巴歇，史弼遣万户捏只不丁领二百人护送。途中，土罕必阇耶遁去，集结军队回攻元军，捏只不丁等被杀。史弼等不敢恋战，且战且行，登舟返国。士卒死者三千余人。六月，史弼等抵泉州，进所获价值五十余万的金宝香布。世祖以其“亡失多”，杖史弼十七，没收史弼、亦黑迷失家资三分之一。
郭守敬凿通惠河成
中统三年（1262）八月，郭守敬向忽必烈面陈水利六事，其一：引玉泉水通金中都（元大都，今北京）至通州（今北京通县）的旧漕河，这样可以每年省去陆路转输所需雇车钱六万缗。因水源缺乏，此计划未能实现，至元二十九年（1292）八月，郭守敬再陈水利十有一事，建议不用一亩泉旧水源，别引昌平（今北京昌平）白浮村神山泉，西流南折，过双塔、榆河，吸收一亩、玉泉诸水，从大都西水门入城，汇集于积水潭（今什刹海），然后自东而南，出南水门（文明门，今崇文门）到通州高丽庄入白河。忽必烈览奏，大喜，复置都水监主其事，任郭守敬领之，且命“丞相以下皆亲操畚锸倡工”，听郭守敬指挥。三十年（1293）七月，河成。忽必烈从上都（今内蒙古正蓝旗东）回到大都，路过积水潭，见其上“舳舻敝 （蔽）水”，大悦，赐名曰通惠河，并赐郭守敬钞一万二千五百贯，命仍以太史令职兼提调通惠河漕运事。通惠河的开通，使江南粮食可以直接船送到大都城里。